ປ. ໂອບາມາ ຮຽກຮ້ອງ ໃຫ້ມີຄວາມສຳພັນ ຢ່າງໃກ້ຊິດ ທາງດ້ານເສດຖະກິດ ກັບອິນເດຍ
ປະທານາທິບໍດີ ສຫລ ທ່ານບາຣັກ ໂອບາມາ ຮຽກຮ້ອງ ໃຫ້ມີຄວາມສຳພັນ ຢ່າງໃກ້ຊິດ ທາງດ້ານເສດຖະກິດ ໃນລະຫວ່າງການຢ້ຽມຢາມ ປະເທດອິນເດຍ.
ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ ສະ ຫະລັດ ແລະອິນເດຍ ຕ້ອງໄດ້ດຳເນີນການ ໃຫ້ດີຕື່ມຂຶ້ນ ເພື່ອ ຈະໄດ້ຮັບຜົນປະໂຫຍດຈາກຄວາມບົ່ມຊ້ອນໃນຄວາມສຳພັນ ທາງດ້ານເສດຖະກິດຂອງຕົນໂດຍກຳຈັດອຸບປະສັກບາງຢ່າງ ທີ່ຂັດຂວາງບໍ່ໃຫ້ມີການຄ້າແລະການລົງທຶນຫຼາຍຂຶ້ນ ຜູ້ສື່ຂ່າວ ວີີໂອເອ Arun Pande ມີລາຍງານຈາກນິວເດລີກ່ຽວກັບກັບຄຳ ຖະແຫລງຂອງປະທານາທິບໍດີໂອບາມາ ຫລັງຈາກໄດ້ເຂົ້າຮ່ວມ ໃນວັນສາທາລະນະລັດ ຂອງອິນເດຍ ດັ່ງໄພສານ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ມັນເປັນບ່ອນນັ່ງ ທີ່ເຄີຍນັ່ງໂດຍນາຍົກລັດຖະມົນຕີຍີ່ປຸ່ນ ທ່ານ Shinzo Abe ແລະປະ ທານາທິບໍດີຣັດເຊຍ ທ່ານ Vladimir Putin ແຕ່ໃນວັນສາທາລະນະລັດຂອງອິນເດຍ ທີ່ມີຝົນຕົກລິນໃນຄັ້ງນີ້ ມັນແມ່ນປະທານາທິບໍ ດີສະຫະລັດໄດ້ເຂົ້າໄປນັ່ງເປັນເທື່ອທຳອິດຄຽງຂ້າງນາຍົກລັດຖະມົນຕີອິນເດຍເພື່ອຊົມ ການເດີນສວນສະໜາມເປັນເວລາ 2 ຊົ່ວໂມງຂອງກອງພັນທະຫານອູດແລະເຮືອບິນລົບ ທີ່ບິນຜ່ານໄປ ຮູບຂອງປະທານາທິບໍດີໂອບາມາ ແລະນາຍົກລັດຖະມົນຕີ Narendra Modi ຄົງຈະບໍ່ ພາດສາຍຕາ ບັນດາປະເທດເພື່ອນບ້ານຂອງອິນເດຍໄປໄດ້ ໂດຍສະເພາະແລ້ວແມ່ນ ຈີນ ທ່ານ Ben Rhodes ຮອງທີ່ປຶກສາທາງດ້ານຄວາມໝັ້ນຄົງແຫ່ງຊາດ ຂອງທຳນຽບຂາວ ກ່າວວ່າ ການຮ່ວມມືເພີ້ມຂຶ້ນລະຫວ່າງອິນເດຍກັບສະຫະລັດຈະຊ່ອຍຄ້ຳປະກັນສະຖຽນ ລະພາບ ແລະກໍ່ໃຫ້ເກີດສະຖານະການທີ່ທຸກໆຝ່າຍມີໂອກາດທີ່ຈະສຳເລັດໄດ້ ເທົ່າທຽມ ກັນ ຢູ່ໃນເຂດເອເຊຍປາຊີຟິກ ທ່ານ Rhodes ເວົ້າວ່າ ແລະການດຳເນີນການເພື່ອໃຫ້ເປັນການງ່າຍຂຶ້ນສຳຫລັບອິນເດຍແລະສະຫະລັດເຮັດ ທຸລະກິດໄດ້ນັ້ນ ແມ່ນຫົວຂໍ້ສຳຄັນ ໃນລະຫວ່າງກອງປະຊຸມສຸດຍອດທີ່ມີຂຶ້ນ ຫລັງຈາກ ການເດີນສວນສະໜາມໃນວັນຈັນຜ່ານມານີ້ ປະທານາທິບໍດີໂອບາມາແລະນາຍົກລັດຖະມົນຕີ Modi ໄດ້ພົບພໍ້ກັບບັນດາປະທານຄະ ນະກຳມະການບໍລິຫານ ຫລື CEO ຂອງບໍລິສັດອາເມຣິກັນແລະອິນເດຍກ່ຽວກັບອຸບປະ ສັກຂັດຂວາງຕ່າງໆເພື່ອຂະຫຍາຍການຄ້າແລະການລົງທຶນລະຫວ່າງປະເທດທັງສອງ ປະທານາທິບໍດີໂອບາມາ ກ່າວວ່າ ປະທານາທິບໍດີໂອບາມາ ໄດ້ປະກາດກ່ຽວກັບການຂະຫຍາຍການຫາລື ໃນດ້ານຍຸດທະ ສາດລະຫວ່າງສະຫະລັດກັບອິນເດຍແລະຂໍ້ລິເລີ້ມໃໝ່ທີ່ເພັ່ງເລັງໃສ່ການນຳເອົາສິນຄ້າ “ທີ່ເຮັດຢູ່ອາເມຣິກາ” ເຂົ້າໄປຈຳໜ່າຍ ຢູ່ໃນອິນເດຍ ແລະການລົງທຶນເພີ້ມຂຶ້ນ ຂອງສະ ຫະລັດ ຢູ່ໃນຕະຫລາດພະລັງງານ ທີ່ໃຊ້ຄືນໃໝ່ໄດ້ ຂອງອິນເດຍ ນາຍົກລັດຖະມົນຕີ Modi ໃຫ້ຄຳໝັ້ນສັນຍາຕໍ່ບັນດາບໍລິສັດຕ່າງໆທີ່ຈະໃຫ້ການສະໜັບ ສະໜຸນແລະເປີດກວ້າງຫຼາຍຂຶ້ນແກ່ການລົງທຶນ ທ່ານເວົ້າວ່າ “ ແລະຈາກການປະກາດເມື່ອໄວໆມານີ້ ໃນຄວາມຄືບໜ້າ ຕໍ່ສະພາບການບໍ່ໄປບໍ່ມາ ກ່ຽວ ກັບຂອງຂໍ້ຕົກລົງນິວເຄລຍພົນລະເຮືອນັ້ນ ກໍຈະມີບໍລິສັດພະລັງງານອາເມຣິກັນ ໃນຈຳ ນວນເພີ້ມຂຶ້ນ ຫວັງວ່ານີ້ຈະເປັນໂອກາດສຳຫລັບຕົນ